rejauldu/bengali-wikipedia huggingface dataset:
আব্দুল্লাহ আল মোরশেদ যিনি মোরশেদ মিশু নামেও পরিচিত (জন্ম ২৯শে জুলাই,১৯৯৩) একজন বাংলাদেশী কার্টুনিস্ট, প্রচ্ছদশিল্পী, চিত্রশিল্পী ও দেয়ালচিত্র/গ্রাফিতি শিল্পী। তিনি একজন কার্টুনিস্ট যিনি জাতীয় ও আন্তর্জাতিকভাবে তাঁর আঁকা কার্টুনের জন্য ইন্টারনেট এবং মুদ্রণ মাধ্যম - উভয় ক্ষেত্রেই জনপ্রিয়। তিনি উন্মাদ-এর সহকারী সম্পাদক। তিনি ২০১৯ সালে ফোর্বস ম্যাগাজিনের এশিয়ার ৩০ অনূর্ধ্ব ৩০ তালিকায় স্থান পেয়েছে। এছাড়াও তিনি পেটকাটা ষ ধারাবাহিক অভিনয় করেছেন।   প্রারম্ভিক জীবন  মোরশেদ মিশু ১৯৯১ সালের ২৯ জুলাই ঢাকা ক্যান্টনমেন্ট এলাকার ইব্রাহীমপুর আদর্শপল্লীতে জন্মগ্রহণ করেন। জন্মের পর তার নাম রাখা হয় আব্দুল্লাহ আল মোরশেদ। তার পিতার নাম মো: আব্দুর রাজ্জাক, তিনি ১৯৭১ সালে মুক্তিযোদ্ধা কমান্ড কাউন্সিলের প্রচার সম্পাদকের দায়িত্ব পালন করেছিলেন। মিশুর মায়ের নীলুফা আক্তার। মিশু তার পরিবারের তিন ভাই, এক বোনের মধ্যে সবার ছোট। মিশু ছোটবেলায় তার মেজো ভাইয়ের নিকট থেকেই কার্টুন আঁকা শিখেছেন।  তিনি প্রাথমিক শিক্ষার জন্য মিরপুরের ইউনিভার্সাল কিন্ডারগার্ডেন ভর্তি হন, এই স্কুলে তৃতীয় শ্রেনী পর্যন্ত পড়াশোনা করেন। এরপর মিরপুর শহীদ পুলিশ স্মৃতি কলেজে ভর্তি হন, এই স্কুল থেকে ২০০৮ সালে মাধ্যমিক পাশ করেন। এরপর ঢাকা বিএন কলেজ থেকে ২০১০ সালে উচ্চ মাধ্যমিক পাশ করেন। এরপর তিনি ইউনিভার্সিটি অব লিবারেল আর্টস বাংলাদেশে কম্পিউটার সাইন্স ইঞ্জিনিয়ারিং বিভাগে ভর্তি হন, তবে তিনি বিশ্ববিদ্যালয় জীবন শেষ করেননি।  মিশু ৯টা জাতীয় এবং ২টা আন্তর্জাতিক কার্টুন প্রদর্শনীতে অংশগ্রহণ করেছেন। তার আকা কার্টুন লন্ডন এবং বার্লিন শহরে প্রদর্শিত হয়েছে। এছাড়াও তিনি বাংলাদেশের বিভিন্ন বইয়ের প্রচ্ছদও তৈরি করে দিয়েছেন।  তথ্যসূত্র  বিষয়শ্রেণী:১৯৯৩-এ জন্ম বিষয়শ্রেণী:বাংলাদেশী কার্টুন শিল্পী বিষয়শ্রেণী:ইউনিভার্সিটি অব লিবারেল আর্টস বাংলাদেশের প্রাক্তন শিক্ষার্থী
থাম্ব|ওসাকা প্রাসাদ থাম্ব|ওসাকা কেন্দ্রীয় পাবলিক হল  জাপানের একটি প্রধান নগর, হোনশু দ্বীপের পশ্চিমে অবস্থিত এবং ওসাকা উপসাগরের সঙ্গে সম্মুখীন, প্রাচীনকালে ছিল কিয়োটোর বহির্বন্দর। কিয়োটো, কোবে নগর যথাক্রমে কেইহানশিন হিসেবে পরিচিত। পশ্চিম জাপান, কিনকি অঞ্চল, কেইহানশিন, এবং ওসাকার প্রশাসন, শিল্প,সংস্কৃতি, যোগাযোগ কেন্দ্র ওসাকা প্রিফেকচারের অধীনে অন্তর্ভুক্ত। এটি ওসাকা প্রিফেকচারের রাজধানী এবং সবচেয়ে জনবহুল শহর এবং টোকিও ও ইয়োকোহামার পরে জাপানের তৃতীয় সবচেয়ে জনবহুল শহর।  ওসাকাকে ঐতিহ্যগতভাবে জাপানের অর্থনৈতিক কেন্দ্র হিসেবে বিবেচনা করা হতো। কোফুন যুগে (৩০০-৫৩৮) এটি একটি গুরুত্বপূর্ণ আঞ্চলিক বন্দর হিসেবে বিকশিত হয়েছিল এবং ৭ম ও ৮ম শতাব্দীতে এটি সংক্ষিপ্ত সময়ের জন্য রাজকীয় রাজধানী হিসাবে কাজ করেছিল। ওসাকা এডো যুগেও (১৬০৩-১৮৬৭) বিকশিত হতে থাক এবং জাপানি সংস্কৃতির একটি কেন্দ্র হিসাবে পরিচিত হয়। মেইজি পুনরুদ্ধারের পরে, ওসাকা ব্যাপক আকারে প্রসারিত হয়েছিল এবং দ্রুত শিল্পায়নের মধ্য দিয়ে গিয়েছিল। ১৮৮৯ সালে, ওসাকা আনুষ্ঠানিকভাবে একটি পৌরসভা হিসাবে প্রতিষ্ঠিত হয়।   ব্যুৎপত্তি  ওসাকা শব্দের অর্থ "বড় পাহাড়" বা "বড় ঢাল"। কবে নানিওয়াতে এই নামটি প্রাধান্য পেয়েছে তা স্পষ্ট নয়, তবে এ নামের প্রাচীনতম লিখিত প্রমাণ ১৪৯৬ সালে।   এডো সময়কালে, (Ōsaka) এবং (Ōsaka) শব্দের মিশ্র ব্যবহার ছিল। কাঞ্জি  (পৃথিবী) শব্দটিও  (ঘোড়া) শব্দের অনুরূপ।  পুরানো কাঞ্জি (坂) শব্দটির ব্যবহার এখনও খুব সীমিত। এটি সাধারণত শুধুমাত্র ঐতিহাসিক প্রেক্ষাপট বোঝাতে ব্যবহৃত হয়। একটি সংক্ষিপ্ত রূপ হিসাবে, আধুনিক কাঞ্জি () বলতে ওসাকা শহর বা ওসাকা প্রশাসনিক অঞ্চলকে বোঝায়।   ভূগোল এবং জলবায়ু    ভূগোল  থাম্ব|260x260পিক্সেল|ওসাকার স্যাটেলাইট ছবি শহরের পশ্চিম দিকে ওসাকা উপসাগর অবস্থিত, এটি দশটিরও বেশি উপশহর দ্বারা সম্পূর্ণরূপে বেষ্টিত, যার প্রতিটিই ওসাকা প্রশাসনিক অঞ্চলে অবস্থিত। তবে উত্তর-পশ্চিমের শহর আমাগাসাকি হিয়োগো প্রশাসনিক অঞ্চলের অন্তর্গত। শহরটি ওসাকা প্রশাসনিক অঞ্চলের মধ্যে থাকা অন্য যে কোনো শহর বা গ্রামের তুলনায় বৃহত্তর এলাকা (প্রায় ১৩%) দখল করে আছে। ১৮৮৯ সালে যখন শহরটি প্রতিষ্ঠিত হয়, তখন এটির আয়তন ছিল প্রায় । বর্তমানে শহরটির আয়তন প্রায় ২২৩ বর্গকিলোমিটার।   জলবায়ু  ওসাকা আর্দ্র উপক্রান্তীয় জলবায়ু অঞ্চলে অবস্থিত।  এর শীতকাল সাধারণত মৃদু হয়, জানুয়ারী হল সবচেয়ে শীতলতম মাস যার গড় তাপমাত্রা সর্বোচ্চ । শহরে শীতকালে খুব কমই তুষারপাত হয়। বর্ষা মৌসুমের গড় শুরু এবং শেষের তারিখ যথাক্রমে ৭ জুন এবং ২১ জুলাই।  গ্রীষ্মকাল খুব গরম এবং আর্দ্র হয়। আগস্ট মাস হলো সবচেয়ে উষ্ণতম মাস। এ মাসে ওসাকার দৈনিক তাপমাত্রা গড়  এ পৌঁছায়, রাতে গড় তাপমাত্রা সাধারণত  এর কাছাকাছি থাকে। জুলাইয়ের শেষ থেকে আগস্টের শেষ পর্যন্ত, গ্রীষ্মের তাপ এবং আর্দ্রতা শীর্ষে থাকে এবং বৃষ্টিপাত কিছুটা কমে যায়। ওসাকাতে সেপ্টেম্বর এবং অক্টোবরের শুরুতে দক্ষিণ বা দক্ষিণ-পশ্চিম থেকে আসা টাইফুন সহ বিভিন্ন সামুদ্রিক আঘাত হানে।   তথ্যসূত্র     বিষয়শ্রেণী:জাপানের শহর বিষয়শ্রেণী:জাপানের জনবহুল উপকূলীয় স্থান
ড. তারকমোহন দাস (১ মার্চ ১৯২৪ ― ২৪ মার্চ ২০১৭) ছিলেন আন্তর্জাতিক খ্যাতিসম্পন্ন বাঙালি বিজ্ঞানী ও বিজ্ঞান লেখক। বাংলায় পরিবেশবিজ্ঞান চর্চার অন্যতম পুরোধা ব্যক্তিত্ব ছিলেন তিনি।  জন্ম ও প্রারম্ভিক জীবন  তারকমোহন দাসের জন্ম ১৯২৪ খ্রিস্টাব্দের ১ মার্চ ব্রিটিশ ভারতের কলকাতার খিদিরপুরে এক সাঙ্গীতিক পরিমণ্ডলে। পিতা ক্ষেত্রমোহন দাস ছিলেন সঙ্গীত সাধক এবং মাতা লাবণ্যমঞ্জরী দেবী। ছোটবেলা থেকেই  তারকমোহন সেতার, অর্গান, পিয়ানো বাজানোয় পারদর্শী ছিলেন। তারকমোহনের বিদ্যালয়ের পাঠ খিদিরপুর আকাডেমিতে। এখান থেকে ম্যাট্রিক পাশের পর ভর্তি হন প্রেসিডেন্সি কলেজে। কলকাতা বিশ্ববিদ্যালয় থেকে এম এসসি পাশের পর  তারকমোহন লন্ডন বিশ্ববিদ্যালয়ের উদ্ভিদ বিজ্ঞানে পিএইচ ডি ডিগ্রি লাভ করেন।  কর্মজীবন  কলকাতা বিশ্ববিদ্যালয়ে কৃষি বিভাগের অধ্যাপনায় শুরু করেন কর্মজীবন। পরে বিভাগের ডিন এবং পরিবেশ বিজ্ঞানের কো-অর্ডিনেটর হয়েছিলেন। আমেরিকা যুক্তরাষ্ট্রের পারডু এবং উইসকনসিন বিশ্ববিদ্যালয়ের পোস্ট-ডক্টরেট রিসার্চ ফেলো ছিলেন তিনি।  পরিবেশ সম্পর্কে সচেতনতা বৃদ্ধি করতে তিনি প্রতিষ্ঠা করেন প্রফেসর টি এম দাস ফাউন্ডেশন। এর সহায়তায় তিনি প্রথম ভিসিডি, ডিভিডির মাধ্যমে পরিবেশ সম্পর্কে শিক্ষামূলক সম্প্রচারের ব্যবস্থা করেন। তিনি প্রথম ভিসিডি সম্বলিত বাংলা গল্পের বই প্রবাল দ্বীপ রচনা করেন। 'ইন্ডিয়ান অ্যাসোসিয়েশন ফর কলার ট্রান্সপারেনসি'  এবং 'এনভায়রনমেন্টাল, সোসিও ইকোনমিক অ্যান্ড ড্যাটা ম্যানেজমেন্ট স্টাডি সেন্টার'-এর প্রতিষ্ঠাতা ছিলেন তিনি। ১৯৮০ খ্রিস্টাব্দে জাতীয় বিজ্ঞান কংগ্রেসের অধিবেশনে কৃষি বিজ্ঞান বিভাগের সভাপতি ছিলেন তিনি। কংগ্রেসের অভিভাষণে তিনি পরিবেশ সম্পদের সামাজিক মূল্যায়নের প্রসঙ্গ অবতারণা করে নতুন তথ্য পরিবেশন করেন। যার ফলে হিসাবশাস্ত্রের নতুন শাখা-     Social Accounting and Corporate Social Reporting - এ গুরুত্বপূর্ণ স্থান নিয়েছে।  অধ্যাপনার পাশাপাশি তিনি রচনা করেছেন উদ্ভিদ ও পরিবেশ বিজ্ঞানের উপর নানান গ্রন্থ। সেগুলি পাঠক সমাজে স্বতঃস্ফূর্ত সমাদর লাভ করে। তাছাড়া চল্লিশ বছরের বেশি সময় ধরে  সম্পাদনা করেছেন ইন্ডিয়ান বায়োলজিস্ট নামক এক পত্রিকা। তার রচিত উল্লেখযোগ্য গ্রন্থগুলি হল -  আমার ঘরের আশেপাশে  পৃথিবী কী শুধু মানুষের জন্য   মানুষ একটি বিপন্ন প্রজাতি    পরিবেশ প্রসঙ্গ এবং   বিজ্ঞানের সর্বব্যাপী পটভূমিতে জীবন ও পরিবেশ  অধ্যাপক তারকমোহন দাসের প্রথম তিনটি বই বাংলায় পরিবেশ বিজ্ঞান সাহিত্যের ট্রিলজি হিসাবে পরিচিত।  পুরস্কার ও সম্মাননা  ১৯৮০ খ্রিস্টাব্দেপৃথিবী কী শুধু মানুষের জন্য গ্রন্থটির জন্য তিনি পশ্চিমবঙ্গ সরকারের রবীন্দ্র পুরস্কার লাভ করেন। পরিবেশ বিজ্ঞান সাহিত্যের ট্রিলজির অপর গ্রন্থ- আমার ঘরের আশেপাশে জন্য দিল্লি বিশ্ববিদ্যালয়েরনরসিংহ দাস পুরস্কার এবংমানুষ একটি বিপন্ন প্রজাতি গ্রন্থটির জন্য কিশোর জ্ঞান-বিজ্ঞান পুরস্কার পান তিনি।  জীবনাবসান  ড. তারকমোহন দাস ২০১৭ খ্রিস্টাব্দের ২৪ মার্চ ৯৩ বৎসর বয়সে কলকাতায় প্রয়াত হন।  তথ্যসূত্র  বিষয়শ্রেণী:১৯২৪-এ জন্ম বিষয়শ্রেণী:২০১৭-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি বিজ্ঞানী বিষয়শ্রেণী:রবীন্দ্র পুরস্কার বিজয়ী বিষয়শ্রেণী:বাঙালি লেখক
thumb|180px|“স্বাধীনতা পুরস্কার”-এর স্বর্ণ পদক  ভাষা ও স্বাধীনতা আন্দোলনে স্বাধীনতা পুরস্কার বাংলাদেশের ভাষা আন্দোলন ও স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের মাতৃভাষা বাংলার স্বীকৃতি লাভের বা স্বাধিকার সংগ্রামের ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৯৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৯৭ সালে প্রথমবারের মতো শহীদ ধীরেন্দ্রনাথ দত্তকে মরণোত্তর “ভাষা ও স্বাধীনতা আন্দোলনে স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ১৯৯৭ 75px শহীদ ধীরেন্দ্রনাথ দত্ত () (২ নভেম্বর ১৮৮৬ – ২৯ মার্চ ১৯৭১) প্রাদেশিক পরিষদে মাতৃভাষার দাবী উত্থাপনকারী ও স্বাধীনতা যুদ্ধে শহীদ  ১৯৯৮ দেওয়া হয় নি ১৯৯৯ ২০০০ ২০০১ ২০০২ ২০০৩ ২০০৪ ২০০৫ ২০০৬ ২০০৭ ২০০৮ ২০০৯ ২০১০ ২০১১ ২০১২ ২০১৩ ২০১৪ ২০১৫ ২০১৬  মরহুম রফিকুল ইসলাম () (১৯৫৩ – ২০১৩) ২১শে ফেব্রুয়ারিকে আন্তর্জাতিক মাতৃভাষা দিবস হিসাবে স্বীকৃতি আদায়ে অনন্য অবদান   আবদুস সালাম( – ) ২১শে ফেব্রুয়ারিকে আন্তর্জাতিক মাতৃভাষা দিবস হিসাবে স্বীকৃতি আদায়ে অনন্য অবদান  ২০১৭ দেওয়া হয় নি ২০১৮ এখনও ঘোষিত হয় নি ২০১৯ এখনও ঘোষিত হয় নি   আরও দেখুন   স্বাধীনতা পুরস্কার  ভাষা ও স্বাধীনতা আন্দোলনে স্বাধীনতা পুরস্কার   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
রাজা সালবান ( সালিবাহন নামেও পরিচিত) একজন পৌরাণিক রাজা, যিনি শিয়ালকোট শহর এবং দুর্গ প্রতিষ্ঠা করেছিলেন বলে বিশ্বাস করা হয়। পাঞ্জাবি লোককাহিনী অনুসারে, তিনি ছিলেন পুরাণ ভগত এবং রাজা রাসালুর পিতা, রাজা রাসালুর  অভিযানের নায়ক। কাহিনি রাজা সালবানের প্রথম স্ত্রী রানী ইচ্চিরার গর্ভে পুরাণ ভগতের জন্ম হয়। স্থানীয় জ্যোতিষীদের পরামর্শে, পুরাণকে তার জীবনের প্রথম ১২ বছরের জন্য রাজার কাছ থেকে অনেক দূরে পাঠানো হয়েছিল। বলা হতো যে, জন্মের রাজা তার পুত্রের মুখ দেখতে পারেননি। পুরাণ ভগত দূরে থাকাকালীন, রাজা লুনা নামে এক তরুণীকে বিয়ে করেছিলেন, লুনা চামারের মেয়ে ছিলেন। ১২ বছর বিচ্ছিন্ন থাকার পর, পুরাণ রাজপ্রাসাদে ফিরে আসেন। সেখানে, কিশোরী রানী লুনা তার সমবয়সী পুরাণের প্রতি প্রণয়ের জন্য আকৃষ্ট হয়। সৎপুত্র হওয়ায়, রাজপুত্র পুরাণ রানী লুনার আগ বাড়ানো প্রেমকে  অস্বীকার করেছিলেন। মর্মাহত লুনা পুরাণকে তার সম্মানহানীর জন্য অভিযুক্ত করেন।  ক্ষুব্ধ রাজা সালবান পুরাণের অঙ্গ প্রত্যঙ্গ বিচ্ছিন্ন করে হত্যা নির্দেশ দেন। সৈন্যরা রাজার আদেশ পালন করে এবং পুরাণের হাত-পা কেটে তাকে জঙ্গলে একটি কূপে (পুরাণের কূপ)  ফেলে দেয়।Tareekh-i-Sialkot বেশ কয়েক বছর পর গুরু গোরক্ষনাথ, তাঁর অনুগামীদের নিয়ে কূপের পাশ দিয়ে যাওয়ার সময় আওয়াজ শুনতে পান। তিনি একটি দড়ি এবং সেঁকানো মাটির পাত্র ব্যবহার করে পুরাণকে কূপ থেকে উদ্ধার করেন। তাকে পরে গোরক্ষনাথ দত্তক নেন এবং তিনি নিজে একজন যোগী হন।  বহুবছর পর যোগী পুরাণ ভগত তার পিতার মুখোমুখি হন। এক সন্ন্যাসীর আশীর্বাদের কারণে রাজা সালবানের আরেকটি পুত্র ছিল- রাজা রাসালু ।যিনি পাঞ্জাবের আরেকটি জনপ্রিয় লোককথার চরিত্র।   তথ্যসূত্র   সা সা সা সা সা সা সা
টু লাভ রু হলো সাকি হাসেমি রচিত এবং কেনতারো ইয়াবুকি অলঙ্কৃত একই নামের মাঙ্গার উপর ভিত্তি করে নির্মিত একটি অ্যানিমে ধারাবাহিক। জেবেক দ্বারা প্রযোজিত এবং তাকাও কাতো দ্বারা পরিচালিত, অ্যানিমেটি জাপানে ২০০৮ সালের ৪ঠা এপ্রিল থেকে ২৬শে সেপ্টেম্বর পর্যন্ত প্রচারিত হয়। যদিও অ্যানিমেটি মূল মাঙ্গার চরিত্র এবং থিম ব্যবহার করেছে, তবে এই মৌসুমের বেশিরভাগ পর্বই ছিল অ্যানিমে-মৌলিক এবং মাঙ্গার কাহিনী খুব বেশি গ্রহণ করা হয়নি। অ্যানিমেটির উদ্ভোদনী সঙ্গীত ছিল থাইম-এর "ফরেভার উই ক্যান মেক ইট!" এবং দুটি সমাপ্তি সঙ্গীত ছিল:  এবং ; উভয় গানই গেয়েছেন আন্না। এছাড়াও, জেবেক কর্তৃক মোট ছয়টি অরিজিনাল ভিডিও অ্যানিমেশন (ওভিএ) পর্ব নির্মিত হয়, যা মাঙ্গার ১৩তম থেকে ১৮তম খণ্ডের সাথে ডিভিডি হিসেবে প্রকাশিত হয়েছিল।  উত্তর আমেরিকায় অ্যানিমেটি সেনতাই ফিল্মওয়ার্কস দ্বারা লাইসেন্সপ্রাপ্ত এবং সেকশন২৩ ফিল্মস দ্বারা পরিবেশিত। ডিভিডি সংগ্রহটি ২০০৯ ও ২০১০ সালে দুটি অংশে এবং ২০১৪ সালে ব্লু-রে সংস্করণে প্রকাশিত হয়।   শিরোনামে অ্যানিমের একটি দ্বিতীয় মৌসুম জেবেক দ্বারা প্রযোজিত এবং আৎসুশি ওৎসুকি দ্বারা পরিচালিত হয়েছিল। এটি ২০১০ সালের ৬ই অক্টোবর থেকে ২২শে ডিসেম্বর পর্যন্ত ১২টি পর্বে প্রচারিত হয় এবং এই মৌসুম থেকেই অ্যানিমেটি কঠোরভাবে মাঙ্গার কাহিনী অনুসরণ করা শুরু করে। দ্বিতীয় মৌসুমের উদ্ভোদনী সঙ্গীত ছিল কোতোকোর "লুপ-দ্য-লুপ" এবং সমাপ্তি সঙ্গীত ছিল তোমাৎসুর "বেবি বেবি লাভ"। সেনতাই ফিল্মওয়ার্কস এই মৌসুমটিও লাইসেন্স করে এবং ২০১২ সালে ডিভিডিতে ও ২০১৪ সালে ব্লু-রেতে প্রকাশ করে।  টু লাভ রু ডার্কনেস সিক্যুয়েল মাঙ্গার উপর ভিত্তি করে জেবেক কর্তৃক ছয়টি ওভিএ পর্ব নির্মিত হয়, যা ২০১২ থেকে ২০১৫ সালের মধ্যে মাঙ্গার বিভিন্ন খণ্ডের সাথে ডিভিডি হিসেবে প্রকাশিত হয়েছিল। এছাড়াও, আৎসুশি ওৎসুকির পরিচালনায় ১২ পর্বের একটি টেলিভিশন ধারাবাহিক (সার্বিকভাবে তৃতীয় মৌসুম) ২০১২ সালের ৬ই অক্টোবর থেকে ২৯শে ডিসেম্বর পর্যন্ত প্রচারিত হয়। এর উদ্ভোদনী সঙ্গীত ছিল রে-এর  এবং সমাপ্তি সঙ্গীত ছিল কানন ওয়াকেশিমার । সেনতাই ফিল্মওয়ার্কস ২০১৪ সালে টু লাভ রু ডার্কনেস প্রকাশ করে।  টু লাভ রু ডার্কনেস-এর দ্বিতীয় মৌসুম এবং সামগ্রিকভাবে চতুর্থ মৌসুম, টু লাভ রু ডার্কনেস ২য় শিরোনামে, ২০১৫ সালের ৭ই জুলাই থেকে ২৯শে অক্টোবর পর্যন্ত প্রচারিত হয়। এর উদ্ভোদনী সঙ্গীত ছিল রে-এর "সিক্রেট আর্মস" এবং সমাপ্তি সঙ্গীত ছিল মামি কাওয়াডার "গার্ডেনস"। সেনতাই ফিল্মওয়ার্কস ২০১৬ সালে এটি প্রকাশ করে। এছাড়াও, ২০১৬ থেকে ২০১৭ সালের মধ্যে এই ধারাবাহিকের আরও চারটি ওভিএ পর্ব নির্মিত হয়।   ধারাবাহিক সংক্ষিপ্তসার    তথ্যসূত্র   বিষয়শ্রেণী:টু লাভ রু বিষয়শ্রেণী:অ্যানিমে পর্বের তালিকা
thumb|300px|যিহূদীয় মরুভূমি thumb|লাল রঙে চিহ্নিত ইসরায়েল ও ফিলিস্তিনে যিহূদীয় মরুভূমির অবস্থান যিহূদীয় মরুভূমি বা ইয়াহুদার মরুভূমি (; ) হল ফিলিস্তিন ও ইসরায়েলে অবস্থিত একটি মরুভূমি যা জেরুসালেমের পূর্বদিকে অবস্থিত এবং মৃত সাগর পর্যন্ত বিস্তৃত।  ভূগোল যিহূদীয় মরুভূমি উত্তরপূর্ব নেগেভ থেকে পূর্বে বেইত এল পর্যন্ত বিস্তৃত, এবং এটি প্রাকৃতিক সোপান ও খাঁড়া উঁচু পাহাড় দ্বারা চিহ্নিত রয়েছে। এটি মৃত সাগর ও জর্ডান উপত্যকার দিকে নেমে থেমে যায়। যিহূদীয় মরুভূমিতে অনেক ওয়াদি পাওয়া যায় উত্তরপূর্ব হতে দক্ষিণপূর্ব পর্যন্ত এবং এখানে অনেক গিরিখাত রয়েছে, অধিকাংশ গিরিখাত গুলো পশ্চিমে  থেকে পূর্বে  পূর্ব পর্যন্ত গভীর হয়ে থাকে। যিহূদীয় মরুভূমি পূর্বের যিহূদীয় পর্বতমালা সহ একটি বিশেষ রূপগত গঠন বিশিষ্ট অঞ্চল।  কখনো কখনো এর নাম বলা হয়  ইয়েশিমন, অর্থ মরুভূমি বা বন্য এলাকা, বা এটি এখনো যিহূদার মরুপ্রান্তর নামে পরিচিত।  অবস্থান এবং জলবায়ু যিহূদীয় মরুভূমি জেরুসালেমের পূর্বদিকে অবস্থিত এবং মৃত সাগর পর্যন্ত বিস্তৃত। এই অঞ্চলের প্রধান প্রধান শহুরে এলাকাগুলো হল জেরুসালেম, বেথেলহাম, গুশ এজিওন, জেরিকো এবং হেবরন।Picturesque Israel I: Jerusalem, Judah, Ephraim  যিহূদা অঞ্চলে বৃষ্টিপাত অঞ্চলের উপর নির্ভরশীল, পশ্চিম পাহাড়ে  থেকে, পশ্চিম জেরুসালেমের দিকে (কেন্দ্রীয় যিহূদা) বৃদ্ধি পেয়ে , পূর্ব জেরুসালেমে কমে গিয়ে তা  এবং বৃষ্টিচ্ছায়ের প্রভাবে পূর্বাঞ্চলে হ্রাস পেয়ে হয় । এর জলবায়ুর পরিসীমায় পশ্চিমে ভূমধ্যসাগর, পূর্বে মরুজ জলবায়ু সমেত মধ্যদিকে আধা-শুষ্ক জলবায়ু অন্তর্ভুক্ত।  যিহূদীয় গ্রুপ একুইফারে জেরুসালেমের হিব্রু বিশ্ববিদ্যালয়ের গবেষণায় দেখা গেছে যিহূদীয় মরুভূমির নিচে একটি ভূগর্ভস্থ জলাধার রয়েছে যার নাম দেওয়া হয়েছে যিহূদীয় গ্রুপ একুইফারে, জানা গেছে এই একুইফারে যিহূদীয় পর্বতমালা থেকে শুরু হয়ে উত্তরপূর্ব মৃত সাগরের দিকে প্রবাহিত হয়ে সাথে সুকিম, কানে, সামার ও এইন-গেদির ঝরনায় বহিঃপ্রবাহে পানি প্রদান করে। বৃষ্টির জলে সৃষ্ট এই একুইফারে গড়ে বার্ষিক  পানি পাওয়া সম্ভব।  ইতিহাস প্রারম্ভিক খ্রিস্টীয় সন্ন্যাসবাদ যিহূদীয় মরুভূমি খ্রিস্টীয় সন্ন্যাসবাদের প্রাথমিক পর্যায়ের সাথে সংযুক্ত। মরুপিতা, মরুমাতা ও অনেক প্রভাবশালী খ্রিস্টীয় ব্যক্তি রয়েছেন যাদের কিছু অংশ নিজের জীবন এই মরুভূমিতে বা মরুভূমি সংলগ্ন এলাকা যেমন জেরুসালেম বা বেথেলহামে সন্ন্যাসী অথবা সন্ন্যাসী সংগঠনের সদস্য হিসেবে জীবন কাটিয়েছেন। একটি সংক্ষিপ্ত কালানুক্রমিক তালিকায়   চ্যারিটন দ্য কনফেসর (মধ্য তৃতীয় শতাব্দী – আনু. ৩৫০),  মহান হিলারিয়ন (২৯১–৩৭১),  মহান ইউথিমিয়াস (৩৭৭–৪৭৩), জেরোম (আনু. ৩৪২/৪৭–৪২) সাথে তার সহচরিনী রোমের পলা (৩৪৭–৪০৪) ও তার কন্যা ইউস্টোচিয়াম (আনু. ৩৬৮–৪১৯/২০) সেইসাথে টাইরানিয়াস রুফিনাস (৩৪৪/৪৫–৪১১), মেলানিয়া দ্য এল্ডার (আনু. ৩৫০–৪১৭?) ও তার নাতনি মেলানিয়া দ্য ইয়ঙ্গার (আনু. ৩৮৩–৪৩৯), মিশরের মেরি (আনু. ৩৪৪–৪২১), জর্ডানের গেরাসিমাস (পঞ্চম শতাব্দী), সেনোবিয়ার্কীয় থিওডোসিয়াস (আনু. ৪২৩–৫২৯) ও তার সমসাময়িক পবিত্র সাব্বাস (৪৩৯–৫৩২), যা মঠে দামেস্কের জন (আনু. ৬৭৫/৭৬–৭৪৯?) তার জীবনের অনেকাংশ সময় কাটিয়েছিলেন। সাইথোপলিসের সিরিল (আনু. ৫২৫–৫৫৯) তার সময়ের মরুভূমি সন্ন্যাস সম্পর্কে লিখেছেন, যা জন মশাসও (আনু. ৫৫০–৬১৯) লিখেছিলেন।  চিত্রশালা  আরও দেখুন  এইন গেদি  ইসরায়েলের ভূগোল  ফিলিস্তিনের ভূগোল  মার সাবা  মাসাদা  কুমরান গুহা  ইসরায়েলে পর্যটন  ফিলিস্তিনে পর্যটন  তথ্যসূত্র  বিষয়শ্রেণী:ইসরায়েলের মরুভূমি বিষয়শ্রেণী:ফিলিস্তিন (অঞ্চল) এর ভূগোল বিষয়শ্রেণী:পশ্চিম তীরের ভূগোল বিষয়শ্রেণী:নতুন নিয়মে উল্লেখিত অঞ্চল বিষয়শ্রেণী:যিহূদিয়া
25px|alt=|link= স্বাগতম, আমি  [[ব্যবহারকারী:{{safesubst:REVISIONUSER}}|{{safesubst:REVISIONUSER}}]]। {{safesubst:#if:|: পাতায় করা}} আপনার সাম্প্রতিক একটি সম্পাদনা দেখে মনে হচ্ছে তা পরীক্ষামূলক ছিল এবং তা বাতিল করা হয়েছে। আপনি যদি আরও পরীক্ষা নিরীক্ষা করতে চান, তবে অনুগ্রহ করে খেলাঘর ব্যবহার করুন। আপনি যদি মনে করেন, যে এই কাজটি ভুল হয়েছে অথবা এই বিষয়ে আপনার যদি কোনো প্রশ্ন থাকে, তবে [[ব্যবহারকারী আলাপ:{{safesubst:REVISIONUSER}}|আমার আলাপ পাতায়]] বার্তা দিন। ধন্যবাদ। ~~~~
শরীফাবাদ হাই স্কুল এন্ড কলেজ বাংলাদেশের ফরিদপুর জেলার অন্তর্গত ভাঙ্গা উপজেলায় অবস্থিত একটি শিক্ষাপ্রতিষ্ঠান। কলেজটি মাধ্যমিক ও উচ্চ শিক্ষা অধিদপ্তর, ঢাকা এবং শিক্ষা মন্ত্রণালয়, গণপ্রজাতন্ত্রী বাংলাদেশ সরকার কর্তৃক অনুমোদিত।   ইতিহাস ও পরিচিতি  শরীফাবাদ হাই স্কুল এন্ড কলেজ ভাঙ্গা উপজেলাধীন ঘারুয়া ইউনিয়নের একটি শিক্ষাপ্রতিষ্ঠান। অত্র এলাকার দরিদ্র জনগোষ্ঠির সন্তান সন্ততির সু-শিক্ষা গ্রহণের সুবিধার্থে তৎকালিন শিক্ষায় নিবেদিত প্রান জনাব মরহুম আব্দুল আজিজ খলিফা,জনাব মরহুম মোশারফ হোসেন, জনাব মরহুম মাহতাব উদ্দিন লস্কর,প্রয়াত বনমালী দত্ত, জনাব আবুল কাশেম মৃধা প্রমুখ তাদের আন্তরিক সদিচ্ছা, ভূ-সম্পত্তি, অর্থকড়ি, মেধাশক্তি ও কায়িক শ্রম দিয়ে ১৯৬১ সনে অত্র শিক্ষাপ্রতিষ্ঠানটি প্রতিষ্ঠা করেন। সেই থেকেই বিদ্যালয়ের অগ্রযাত্রা শুরু। বিদ্যালয়ের প্রতিষ্ঠাতা প্রধান শিক্ষক ছিলেন জনাব আবদুল জব্বার মোল্লা। প্রতিষ্ঠানটি ২০১৪-১৫ শিক্ষাবর্ষ থেকে একাদশ শ্রেণী খোলার অনুমতি প্রাপ্ত হয়ে ৬ষ্ঠ থেকে একাদশ শ্রেণী পর্যন্ত প্রায় ১২০০ ছাত্র-ছাত্রী এবং ৩০ জন শিক্ষক কর্মচারী নিয়ে গঠিত।   তথ্যসূত্র    বহিঃসংযোগ   বিষয়শ্রেণী:ফরিদপুর জেলার শিক্ষাপ্রতিষ্ঠান
সনাতন ধর্ম মহাসভা (), যা মহাসভা নামে পরিচিত, এটি ত্রিনিদাদ ও টোবাগোর বৃহত্তম এবং সবচেয়ে প্রভাবশালী হিন্দু সংগঠন। এটি ১৫০ টি মন্দির, ৫০ টিরও বেশি বিদ্যালয়, রেডিও জাগৃতি ১০২.৭ এফএম নামের নিজস্ব একটি রেডিও স্টেশন ও টিভি জাগৃতি নামের একটি টিভি চ্যানেল পরিচালনা করে।  এটি ১৯৫২ সালে গঠিত হয়েছিল যখন ভাদাসে সাগান মহারাজ সনাতন ধর্ম অ্যাসোসিয়েশন ও সনাতন ধর্ম নিয়ন্ত্রণ বোর্ড-এর একীভূতকরণ করেছিলেন। সংগঠনে পন্ডিত পরিষদ নামে একটি অধিভুক্ত দল আছে, যার মধ্যে ২০০ জন অনুমোদিত পন্ডিত রয়েছে। সংগঠনের সদর দপ্তর সেন্ট অগাস্টিনে অবস্থিত।   ধর্মাচার্যগণ   পন্ডিত বাসদেও মিসির  পন্ডিত জানকি প্রসাদ শর্মা  পন্ডিত সহদেও প্রসাদ দুবে শর্মা  পন্ডিত কৃষ্ণ মহারাজ (১৯৮৬-২০০৩)  পন্ডিত উত্তম মহারাজ (৩০ এপ্রিল ২০০৫-২৯ নভেম্বর ২০১৮)  পন্ডিত ডাঃ রামপারসাদ পরশরাম (৫ মে ২০১৯-বর্তমান)   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:হিন্দু আন্দোলন ও সংগঠন বিষয়শ্রেণী:ত্রিনিদাদ ও টোবাগোতে হিন্দুধর্ম বিষয়শ্রেণী:১৯৫২-এ প্রতিষ্ঠিত সংগঠন বিষয়শ্রেণী:ত্রিনিদাদ ও টোবাগো ভিত্তিক হিন্দু সংগঠন বিষয়শ্রেণী:হিন্দু সংগঠন
মহিষাসুর মর্দিনী ১৯৫৯ সালের একটি ভারতীয় কন্নড় ভাষার চলচ্চিত্র। বিএস রাঙ্গা পরিচালনা, প্রযোজনা ও চিত্রগ্রহণ করেছেন। সুরারোপ করেছেন জি কে ভেঙ্কটেশ। এ কে চোপড়া নৃত্য পরিচালনা করেছেন। সম্পাদনা করেছেন পি জি মোহন ও এম দেবেন্দ্রনাথ। চলচ্চিত্রে দেবীপুরাণে বর্ণিত দেবী দুর্গা মহিষাসুরকে বধ করার আখ্যাণ উপস্থাপন করা হয়েছে। প্রধান চরিত্রে অভিনয় করেছেন রাজকুমার, ভি. নাগ্যা, উদয়কুমার এবং নরসিমহারাজু। এটি প্রথমত কন্নড় ভাষায় মুক্তি পায়, অতঃপর আরো সাতটি ভাষায় ভাষান্তর করে সম্পূর্ণ ভারতে মুক্তি দেওয়ার জন্য প্রথম সর্ব ভারতীয় চলচ্চিত্র হিসেবে গণ্য।    পটভূমি  thumb|তেলুগু পোস্টার দেবীপুরাণ যে পরিস্থিতির কারণে দেবী দুর্গা মহিষাসুরকে বধ করেছিলেন তা এই চলচ্চিত্রের মাধ্যমে উপস্থাপন করা হয়েছে। পটভূমিতে দেখানো হয়েছে, দেবতা ইন্দ্র মহিষমণ্ডলের রাজা করম্ভকে বধ করেছিলেন। করম্ভের ভাই রম্ভা (উদয় কুমার) প্রতিশোধ হিসাবে নাগলোকে পৌঁছে সনাতনকল্প ফল চুরি করে। ফলে তার ছেলের উপর একটি অভিশাপ নিয়ে আসে, ছেলেটি কখনই তার বাবা-মাকে জীবিত দেখতে পাবে না। ভবিষ্যদ্বাণীটি সত্য হয় যখন রম্ভাকে হত্যা করা হয় এবং তার স্ত্রী মহিষী (সূর্যকাল) তার পুত্র মহিষাসুর জন্মের পরপরই  আত্মহনন করেন। মহিষী আসলে একটি মহিষ ছিলেন, যিনি ইন্দ্র দ্বারা সুন্দরী মহিলাতে পরিণত হয়েছিল। অনাথ মহিষাসুরকে (রাজকুমার) শুক্রাচার্য লালন-পালন করেন, যিনি তাকে চলচ্চিত্রের শুরুতে পারিবারিক গল্প বলেন। অপরাজেয় ইন্দ্রের বিরুদ্ধে প্রতিশোধ নেওয়ার শপথের মাধ্যমে মহিষাসুর অবিনশ্বরতা অর্জন করে। দেবী পার্বতী দুর্গা রূপের সৃষ্টি করে এবং সমস্ত দেবতা তাদের সঞ্চিত শক্তি তাকে দান করেন, এতে স্বর্গীয় অচলাবস্থার সমাধান হয়। অবশেষে দুর্গা নয় দিনের যুদ্ধে মহিষাসুরকে পরাজিত করেন।   অভিনয়শিল্পী    মহিষাসুর চরিত্রে রাজকুমার  গুণবতী চরিত্রে শওকর জনকী  শুক্রাচার্যের ভূমিকায় ভি. নাগ্যা  রম্ভেষার চরিত্রে উদয়কুমার  ব্যাঘ্রাসিংহ রূপে নরসিংহরাজু  নারদ চরিত্রে কে এস অশ্বথ  রাজনালা  গণপতি ভাট  চামুণ্ডেশ্বরী চরিত্রে সন্ধ্যা  টিডি কুশলকুমারী  সূর্যকলা  দেবী দুর্গার রূপে ইন্দ্রাণী  এম লক্ষ্মীদেবী  বাসুদেব গিরিমাজি  হনুমন্ত রাও  সূর্যকুমার  বিষ্ণুর চরিত্রে উদয়শঙ্কর  সদাশিভাইয়াহ  রাজেন্দ্র কৃষ্ণ  ওয়াইএনএস স্বামী  রাঙ্গাস্বামী  পাপাম্মা  শান্তম্মা  thumb|তেলুগু সংস্করণের মুক্তির পোস্টার   সংগীত  সঙ্গীত পরিচালনা করেছেন জি কে ভেঙ্কটেশ। রাজকুমার এই সিনেমায় থুম্বিথু মানবা গানের মাধ্যমে প্রথমবারের মতো নেপথ্য সঙ্গীতশিল্পী হিসেবে একটি দ্বৈত গান গেয়েছিলেন। না.গানগায়কগানের কথাদৈর্ঘ্য (মি:সে)১"গগনাদলি মুগিলানারী"এস জানকীচি. সাদাশিভিয়াহ০৩:০২২"জয়া জগদীশ্বরী"চি. সাদাশিভিয়াহ০২:৩৫৩"শ্রীহরি মুরারি চক্রধারী"পিবি শ্রীনিবাসচি. সাদাশিভিয়াহ০২:৪৯৪"শ্রী হরি নারায়ণ বনমালী"পিবি শ্রীনিবাসচি. সাদাশিভিয়াহ০২:৫৪৫"থুম্বিথু মানবা"রাজকুমার , এস জানকীচি. সাদাশিভিয়াহ০৩:২৬  নির্মাণ ও মুক্তি  এটি মাদ্রাজের বিক্রম স্টুডিওতে ধারণকৃত প্রথম চলচ্চিত্র। চলচ্চিত্রটি প্রথমত কন্নড় ভাষাত ১৯৫৯ সালে প্রেক্ষাগৃহে মুক্তি পায়। পরবর্তীতে তেলুগুতে একই নামে এবং হিন্দিতে দুর্গা মাতা  শিরোনাম সহ মোট আটটি ভাষায় ভারতের বিভিন্ন স্থানে মুক্তি দেওয়া হয়েছিল। আটটি ভাষায় ও দেশ জুড়ে মুক্তি পাওয়ায় ভারতের জাতীয় চলচ্চিত্র আর্কাইভ মহিষাসুর মর্দিনীকে দেশটির প্রধান ও প্রথম সর্ব-ভারতীয় চলচ্চিত্র হিসেবে গণ্য করে।   তথ্যসূত্র  বহিঃসংযোগ    বিষয়শ্রেণী:১৯৫০-এর দশকের কন্নড় ভাষার চলচ্চিত্র বিষয়শ্রেণী:জি কে ভেঙ্কটেশ সুরারোপিত চলচ্চিত্র বিষয়শ্রেণী:হিন্দু পৌরাণিক চলচ্চিত্র বিষয়শ্রেণী:বিএস রাঙ্গা পরিচালিত চলচ্চিত্র
জেমস বুলার (৯ নভেম্বর ১৭৭২ - ১৪ নভেম্বর ১৮৩০) ছিলেন একজন ব্রিটিশ রাজনীতিবিদ এবং ১৮০২ এবং ১৮০৫ সালের মধ্যে ওয়েস্ট লুয়ের সংসদ সদস্য এবং ১৮০৬ এবং ১৮১২ এর মধ্যে আরও একটি মেয়াদ।   জীবনের প্রথমার্ধ  বুলার ওয়েস্টমিনস্টার ইউনিভার্সিটি এবং ইনার টেম্পলে শিক্ষিত হন, ১৭৯৫ সালে বারে ডাকা হয়। ১৭৯৫ সালের ২৩ জুন তিনি তার স্ত্রী মেরিকে বিয়ে করেন। বুলার -এর মধ্যে দেউলিয়াত্বের কমিশনার হিসেবে দায়িত্ব পালন করেন। থেকে ১৮০৭ পর্যন্ত।   সংসদীয় কর্মজীবন  বুলার ১৮০২ সালের সাধারণ নির্বাচনে ওয়েস্ট লুয়ের এমপি হিসাবে নির্বাচিত হন, 1805 সালে র‍্যালফ ড্যানিয়েলকে একটি আসন নেওয়ার অনুমতি দেওয়ার জন্য পদত্যাগ করেন। ১৮০৬ সালে, তিনি কুইন্টিন ডিকের কাছ থেকে আসন গ্রহণের জন্য পুনরায় দাঁড়ান।  পার্লামেন্ট ত্যাগ করার পর, বুলার ১৮১২ সালের জানুয়ারি থেকে ১৮৩০ সালে তার মৃত্যুর আগ পর্যন্ত প্রিভি কাউন্সিলের সাধারণ ক্লার্ক হিসেবে দায়িত্ব পালন করেন।   ব্যক্তিগত জীবন  জেমস বুলার ছিলেন জন বুলারের তৃতীয় পুত্র, বুলার পরিবার থেকে এসেছিলেন এবং সংসদে দীর্ঘ সম্পর্ক রেখেছিলেন।   তথ্যসূত্র   বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:ওয়েস্টমিনস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:১৮৩০-এ মৃত্যু বিষয়শ্রেণী:১৭৭২-এ জন্ম বিষয়শ্রেণী:লর্ড অফ অ্যাডমিরালটি বিষয়শ্রেণী:বুলার পরিবার
উঁচাই ঢিবি বা উঁচাই গ্রামের প্রত্নতাত্ত্বিক ধ্বংসাবশেষ (মহীপাল) মুসলিম আমলে গড়ে ওঠা একটি শহরের অংশ । বাংলাদেশের রাজশাহী বিভাগের জয়পুরহাট জেলার পাঁচবিবি উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   অবস্থান  উঁচাই ঢিবি জয়পুরহাট জেলার পাঁচবিবি উপজেলা অবস্থিত একটি প্রাচীন স্থাপনা। এটি পাঁচবিবি-ঘোড়াঘাট সড়কের পাশে অবস্থিত। এই স্থাপনার পাশে অবস্থিত উঁচাই উচ্চ বিদ্যালয়।   বিবরণ  উঁচাই গ্রামের প্রত্নতাত্ত্বিক ধ্বংসাবশেষটি দুটি দীঘির মধ্যস্থলে অবস্থিত। এটি পূর্বে অনেক উঁচু ছিলো। উপদ্রবের ফলে এটি এখন ৩০ মিটার দীর্ঘ এবং ২৪ মিটার প্রশস্ত। বর্তমানের উচ্চতা ৫ মিটার। ঢিবির স্থানে স্থানে ইট, পাটকেল খোলামকুচি পড়ে রয়েছে। এই ঢিবির কাছে আরো একটি ঢিবি ছিলো। সেটি বর্তমানে বিলুপ্ত হয়েছে।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-২১০-২১১, ISBN 984- 70112-0112-0   আরও দেখুন   বাংলাদেশের প্রত্নতাত্ত্বিক স্থানের তালিকা  ভিতরগড় দূর্গ  পাথরঘাটা (প্রত্নস্থল)  আটোয়ারী ইমামবাড়া  ঢোলহাট মন্দির  সীতাকোট বিহার  কানসাট রাজবাড়ি   তথ্যসূত্র   বিষয়শ্রেণী:জয়পুরহাট জেলার দর্শনীয় স্থান বিষয়শ্রেণী:জয়পুরহাট জেলার প্রত্নতাত্ত্বিক স্থাপনা